**Agapurin**

Moje prvé zamestnanie bolo v začínajúcom výskumnom ústave liečiv, ktorý vznikol v roku 1970. Patril som k prvým organickým chemikom zamestnancom Slovakofarmy Hlohovec, ktorá tento ústav na výskum a vývoj nových liečiv v Bratislave založila. Na začiatku zamestnanci ústavu pracovali na rôznych detašovaných pracoviskách ja konkrétne v prenajatom laboratóriu katedry organickej chémie v starej budove Chemickotechnologickej fakulty Slovenskej vysokej školy technickej - terajšej STU . Vedúcim štvorčlennej skupiny organických chemikov bol Ing. Rybár. Výskum v skupine organickej syntézy bol zameraný hlavne na kardiovaskulárne liečivá

Tuším, že v roku 1972 sa vo vtedajšom Západnom nemecku objavilo nové liečivo Trental, ktorého účinnou latkou bol 5-oxohexylteobraomin.Nakoľko som sa dlhodobo venoval výskumu purínových derivátov spolu, navrhol som nový spôsob syntézy účinnej latky a po zhruba ročnej optimalizácii syntézy som spolu s kolegami získal autorské osvedčenie na nový spôsob syntézy. Postup z mimoriadne vysokým výťažkom poskytoval účinnú latku v farmaceutickej čistote. Po vyriešené prípravy liekovej formy sa na Slovenskom trhu objavilo nové liečivo Agapurín ktoré sa viac ako 45 rokov vyrába a zachránilo život tisícom pacientov. Agapurín mení flexibilitu červených krviniek, ktoré sa takto dostanú aj do zúžených ciev a tak dochádza k prekrveniu starobou a chorobami oslabených organov. Prekrvenie mozgu v starobe veľmi priaznivo sa podieľa na spomalení stareckej demencie. Najväčšie prekvapenie a ekonomický prínos ale prinieslo zastavenie výroby účinnej latky v Nemecku a podpísanie dodavok z Slovakofarmy Hlohovec, dá sa to prirovnať k stavu ako keby alfa romeo si na Slovenskú objednalo výrobu motorov pre svoju divíziu šuperšportových aut

Výroba utešene stúpala a zisk z predaja účinnej latky za valuty predstavoval v istej dobe polovicu zisku Slovakofarmy

Zvláštnu kapitolu tvorila odmena pre autorov, ktorá bola vyplatené až po tom, čo Slovakofarma prehrala súdny spor a bola na vtedajší dobu vysoká 500 000 Kčs. Delila sa medzi á autorov mňa a mojich dvoch kolegov, čo na syntéze pracovali a medzi potentátov ústavu ako boli riaditeľ ústavu, námestníci, vedúci oddelení, ale tak to vtedy bolo zvykom zo všetkého museli mat svoj podiel aj keď nič neurobili. V tom čase sme boli mladí naplnení ambíciami a tvorili sme špičku - majitelia červených diplomov, ktorí naštartovaní na výskum a vývoj nových liečiv a technológii na Slovensku ako bola syntéza teobromín , cholin teofylinatu , a čefalosporínových antibiotik.

**Doc. Ing. Ladislav Štibrányi, CSc.**